Kiiruisutamine 1998. aasta taliolümpiamängudel
Kiiruisutamisvõistlused 1998. aasta taliolümpiamängudel Naganos peeti 8.–20. veebruarini. Toimumiskohaks oli ametliku nimega Nagano Olympic Memorial Arena jäähall, mis avati 1996. aastal ja mida tavaliselt nimetatakse ainult M-Wave'iks. Võisteldi kümnel kiiruisutamise distantsil, millest viis oli meestele ja viis naistele. Esimest korda olümpiamängude ajaloos uisutati 500 meetri distantsi kaks korda, mille ühine aeg otsustas olümpiavõitja. Maailmarekordiomanik Shimizu uisutas juba esimeses voorus parima aja ja teises sõidus paranes aeg veelgi, jäädes oma rekordile alla vaid paarikümnendiku võrra. Kaks aastat varem hollandlaste poolt võeti kasutusele uut tüüpi klappuisud, mis tagas Naganos oluliselt kiiremad ajad. Hollandlane Gianni Romme edestas pikkadel distantsidel teisi kahe uue maailmarekordiga.